Diari Oficial de la Generalitat Valenciana


Sumari del DOGV 574, del 25-04-1987 (1987/808650)

RESOLUCIÓ de 27 de març de 1987, del Conseller d'Obres Públiques, Urbanisme i Transports, per la qual <<hom aprova definitivament el Projecte de Revisió del Pla General d'Ordenació Urbana d'Alacant>>. Requerir a l'Ajuntament d'Alacant perque procedesca en el termini de seixanta dies a esmenar els error materials que es refereixen en el 13é vist.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   574

Data del DOGV
:   25-04-1987

Secció del DOGV
:   ALTRES DISPOSICIONS

Número del document
:   1987/808650


Data del document
:   27-03-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de març de 1987, del conseller d'Obres Públiques, Urbanisme i Transports, per la qual "hom aprova definitivament el Projecte de Revisió del Pla General d'Ordenació Urbana d'Alacant". Requerir a l'Ajuntament d'Alacant perquè procedesca en el termini de seixanta dies a esmenar els errors materials que es refereixen en el 13é vist.  
Vist el Projecte de Revisió del Pla General d'Ordenació Urbana d'Alacant, i 1r. Vist, que amb data 4 de febrer de 1987 l'Ajuntament d'Alacant sol·licita l'aprovació definitiva de la Revisió del Pla General d'Ordenació Urbana d'Alacant tot complint el que disposa la Disposició Transitòria Primera de la Llei de Règim del Sòl i Ordenació Urbana de 2 de maig de 1975.   
2n. Vist, que el Pla General va ser aprovat inicialment per majoria en data 10 de febrer de 1986.   
3r. Vist, que la informació pública es va anunciar en el BOP d'Alacant núm. 35 de data 12 de febrer de 1986; en el Diari La Verdad d'Alacant de data 13 de febrer de 1986 i en el BOE núm. 55 de data 5 de març de 1986.   
4t. Vist, que durant la informació pública es varen rebre dues-centes trenta-vuit al·legacions, que van ser informades per la Corporació, donant trasllat als interessat s de la resolució adoptada en cada cas concret.   
5é. Vist, que el Pla General Municipal d'Ordenació urbana classifica els terrenys en Sòl Urbà, Urbanitzable i No Urbanitzable.   
6é. Vist, que el Sòl Urbà abasta una superfície de 3.869,76 Hes. en la qual s'inclouen àrees consolidades per l'edificació i altres compreses en Plans Parcials en execució, aprovats amb anterioritat a la Revisió del Pla General Municipal d'Ordenació Urbana per a la seua execució conformement al seu propi programa, amb les modificacions que imposa el planejament general en ordre a introduir reformes interiors mitjançant els corresponents Plans Especials, o Estudis de Detall mantenint les obligacions de la propietat en ordre a les cessions obligatòries.   
7é. Vist, que el Sòl Urbanitzable és classificat en Programat i No Programat,   
8é. Vist, que el sòl urbanitzable programat abasta una superfície de 478,94 hes, de les quals 174,26 Hes. es desenvoluparan en el primer quatrienni, i 71,17 Hes. en el segon, mitjançant la redacció dels corresponents Plans Parcials, abastant àrees lliures d'edificació i altres que varen ser incloses en anteriors Plans Parcials no executats.   
9é. Vist, que el Sòl Urbanitzable No Programat, abraça una superfície de 412 Hes. amb assenyalament d'usos i activitats.   
10é. Vist, que el Sòl No Urbanitzable comprén la resta de la superfície del terme municipal, autoritzant les activitats pròpies del medi rural, o derivats de la naturalesa del Sòl i del Subsòl, definint-se les circumstàncies en base a les quals pogués detectar-se l'aparició de nuclis de població i establint-se distints nivells de protecció per a evitar afeccions a la naturalesa, i característiques i destinació dels terrenys.   
11é. Vist, que la gestió del Pla General en el Sòl urbà s'estableix a partir de trenta-una unitats d'actuació, de diversa entitat en la seua delimitació, tendents a aconseguir un equilibri entre les càrregues derivades del Pla i els beneficiaris directes de les actuacions, que apareixen algunes contradiccions en la documentació aportada, entre les fitxes del Programa d'Actuació que estableixen un caràcter prioritari per a alguna d'elles i afegir-se textualment «fora de programa», la qual cosa pot considerar-se com a error material esmenable.   
12é. Vist, que en el Sòl No Urbanitzable, es preveu la gestió d'un Pla Especial per a ampliació del cementiri que hom qualifica de «Reforma Interior», havent d'eliminar-se les sigles «R.I.».   
13é. Vist, que en les fitxes que componen el Programa d'Actuació, són observades algunes contradiccions a l'haver expressa referència en tots el casos al període d'execució de les previsions i en les fonts de finançació, i, tanmateix, manifestar-se en les mateixes que estan fora de programa, per la qual cosa hom considera que es produeix un error material, que haurà de ser esmenat, en les següents fitxes T/VB- 8 15, 17, 18, 19, 23, 24 en la VC - 15, 16, 17, 30, 32, 34, 45, 46, 53, 54, 67, 68, 69 i 75 en la T/GE 7; en les I/RS - 9, 15, 30 32, 36, 41 i 46; en les I/RA- 6 i 7; en les E/GA 2; E/GC 4, en la L/GE 2; en las L/GP- 3, 4 i 5; en la S/GV-6; en las E/LD-14, 15, 17, 18, 19, 31, 36, 37 i 45; en les E/LA 3, 10 i 12.   
14é. Vist, que en el sistema general de comunicacions hom observa un nou traçat de la via del ferrocarril, amb un desplaçament cap a l'interior, eliminant una barrera urbanística, amb un resultat més concordant amb l?estratègia general de desenvolupament urbà, el que, tanmateix, ha de quedar supeditada a la solució general, de caràcter supra- municipal, que determine la implantació de la línia de forma coordinada i continua evitant trencaments de terme municipal que inviabilitzaria el projecte. Cosa que aconsella un ajornament en l'execució del Pla General pel que fa a la urbanització de la superfície actualment ocupada pel traçat existent.   
1r. Atès, que hom ha donat compliment al que preveuen els articles 41-1 i 2 de la Llei de Règim del Sòl i Ordenació Urbana i articles 115, 116, 125, 126, 127, 128 i 130 del Reglament de Planejament, quant a la tramitació del Pla General en ordre a les aprovacions inicial i provisional, informacions públiques i estudi d'al·legacions.   
2n. Atès, que la Diputació Provincial d'Alacant i la Comissió Provincial d'Urbanisme respectiva ha emés informe favorable conformement a allò disposat en els articles 40.1.b) de la Llei de Règim del Sòl i Ordenació Urbana i 131 del Reglament de Planejament.   
3r. Atès, que les modificacions introduïdes en l'aprovació provisional del Pla General no desvirtuen les seues determinacions de caràcter general, ni afecten els criteris del planejament, limitant-se a extrems molí concrets d?escassa entitat comprenent-se incloses en allò disposat en l'article 41.2 de la Llei de Règim del Sòl.   
Vistos els preceptes legals esmentats, la Llei de Procediment Administratiu i totes altres disposicions legals de general aplicació, en virtut de les facultats que em venen conferides per l'article 35.1 c) de la Llei de Règim del Sòl i Ordenació Urbana, en l'article 31.9 de l'Estatut d'Autonomia de la Comunitat Valenciana, i l'article tercer del Decret del Consell de 2 d'agost de 1979 pel que es regulen les competències assignades als òrgans urbanístics de la Generalitat.   
Resolc: Aprovar definitivament el Projecte de Revisió del Pla General d'Ordenació Urbana d'Alacant. Requerir a l'Ajuntament d'Alacant perquè procedesca en el termini de seixanta dies esmenar els errors materials referits en el 13é Vist».   
Contra aquesta Resolució, que es definitiva en via administrativa, hom podrà interposar Recurs de Reposició davant aquest Conseller en el termini d'un mes, comptat a partir de l'endemà de la publicació de la mateixa, previ al Contencioso- Administratiu davant la Sala del Contencioso- Administratiu de l'Audiència Territorial de València, havent d'interposar-se aquest últim recurs en el termini de dos mesos des de la publicació de la Resolució del Recurs de Reposició, si aquesta fas expressa, o en el termini d'un any des de la data d'interposició de l'esmentat Recurs de Reposició, si no fóra objecte de resolució; tot això sense perjudici de la interposició de qualsevol altre recurs que hom estime escaient.   
València, 27 de març de 1987. - El Conseller d'Obres Públiques, Urbanisme i Transports: Rafael Blasco i Castany.